./data/phi0474/phi004/phi0474.phi004.perseus-lat2.xml
Siciliam provinciam C 						Verres per triennium depopulatus esse, Siculorum civitates vastasse, domos						exinanisse, fana spoliasse dicitur  adsunt, queruntur Siculi						universi; ad meam fidem, quam habent spectatam iam et cognitam, confugiunt; auxilium sibi per me a vobis atque						a populi Romani legibus petunt; me defensorem calamitatum suarum, me ultorem						iniuriarum, me cognitorem iuris sui, me actorem causae totius esse							voluerunt